section_heading: Povijest
paragraph_text: Klub je dobio ime na spomen slavne Bitke kod Žalgirisa. Osnovan je 13. listopada 1944. i jedan je od najstarijih euroligaških košarkaških klubova. Jedan je od najuspješnijih klubova bivšeg SSSR-a i današnje Litve. Svoj prvi naslov prvaka SSSR-a osvojili su 1947. godine, a ukupno su pet puta osvajali naslov ondanašnje države. Danas je klub, uz BC Lietuvos Rytas jedan od najuspješnijih klubova litvanske lige. Današnji predsjednik kluba je bivši košarkaš Žalgirisa Arvydas Sabonis.